**Družboslovje, 31. 3. 2020 (2 uri)**

Ponovimo snov, ki smo jo jemali do sedaj: **Kje in kako živim?** Potreboval boš zvezek in učbenik za DRU.

V učbeniku snov najdemo od strani 52 do 62. Snovi in lista ni potrebno printati, ustno bomo ponavljali snov ta teden. Snov bomo delali pri »pouku«.

1. Narišemo ravnino (ravna črta) in zraven zapišemo (ravnina) kaj to je.
2. Narišemo grič (najmanjše narobe obrnjen U) in zraven zapišemo (grič) kaj to je.
3. Narišemo hrib (srednje velik narobe obrnjen U) in zraven zapišemo (hrib) kaj to je.
4. Narišemo goro (večji, narobe obrnjen V) in zraven zapišemo (gora) kaj to je.
5. Kako imenujemo skupino gričev (gričevje)?
6. Kako imenujemo skupino hribov (hribovje)?
7. Kako imenujemo skupino gor (gorovje)?
8. Kako imenujemo grič, hrib, gore z eno besedo (vzpetina)?
9. Po čem se vzpenjamo, ko gremo na vrh (pobočje)?
10. Ali težje pridemo na vzpetino, ki je strma ali na tisto položno (težje pridemo na strmo)?
11. Kako imenujemo spodnji del gore (vznožje)?
12. Kako imenujemo del čisto zgoraj na vzpetini (vrh)?
13. Kako imenujemo del med vznožjem in vrhom (pobočje)?
14. Kako rečemo ljudem, ki živijo v mestu (meščani)?
15. Kako rečemo ljudem, ki živijo na vasi (vaščani)?
16. Naštej 5 stavb, ki jih najdemo v mestu (stanovanjski blok, trgovski center, bolnišnica, tovarna, gledališče ...).
17. Naštej 5 stavb, ki jih najdemo na vasi (hlev, domačija, cerkev, senik, gasilski dom ...).
18. Kje živi več ljudi, v mestu ali vasi (mestu)?
19. Katera poslopja ima kmečka domačija (kmečka hiša, hlev, skedenj in senik)?
20. Kaj je dom (prostor, kjer živimo, spimo, jemo, se učimo in delamo različne stvari ...)?
21. Ali so vsi domovi enaki (ne)?
22. Kako imenujemo prostor, kjer kuhamo (kuhinja)?
23. Kako imenujemo prostor, kjer se umivamo (kopalnica)?
24. Kako imenujemo prostor, kjer se ljudje čez dan zadržujemo (dnevna soba)?
25. Kako imenujemo prostor, kjer spijo odrasli (spalnica)?
26. Kako imenujemo sobo, kjer se otroci učijo, igrajo in spijo (otroška soba)?
27. Kje shranjujemo ozimnico (klet ali shramba)?
28. Kaj je tloris (pogled na predmete od zgoraj)?